
A liminalitás és a nem-helyek térre és emberre gyakorolt hatása Antall Nimród Kontroll című filmjében

Kulcsszavak: nem-helyek; liminalitás; pszichológia; filmelemzés; szimbolizmus
A dolgozat témája a nem-helyek és a liminalitás térre és emberre gyakorolt hatásának vizsgálata Antal Nimród Kontroll című filmjében. A film narratíva és filmnyelvi szempontok szerint lett vizsgálva, amit a tér elváltozásával és a személyiség torzulásával foglalkozó antropológiai és pszichológiai tanulmányok támasztottak alá. A dolgozat a film főszereplőjének, Bulcsúnak, a sorsát követi végig, megvizsgálva, hogy a liminalitásban eltorzult terek, idő és individuum milyen hatással van rá, illetve elméje torzulásának milyen fizikai manifesztációja van. Továbbá, mélylélektani és szimbolikus szempontból miért értelmezhető a főszereplő utazása mitológiai és bibliai purgatórium járásként. A film két aspektusa, a narratíva és a képnyelv, külön van elemezve, így a dolgozat tartalma is két nagyobb egységből áll: a tér vizsgálata és a karakterek vizsgálata. A két egység azonban együttesen adja ki az elemzés és kutatás eredményét. Az eredmény: a nem-helyek liminális állapotot idéznek elő, ahol a személyiség meghasonulása a purgatórium szimbolikáján keresztül mutatható be.



